section_heading: Povijest
paragraph_text: Osnivači ove organizacije bili su Hrvati iz Allegheny Cityja u Pennsylvaniji koji su težili stvaranju organizacije za pomoć bolesnim radnicima i pomaganju drugima pokriti troškove pogreba. Osnovana je 2. rujna 1894. godine kao Hrvatska Zajednica Ujedinjenih Država (koja je godinu dana kasnije preimenovana u Nacionalno Hrvatsko Društvo). 1925. godine se Nacionalno Hrvatsko Društvo spojilo s nekoliko drugih hrvatskih bratskih organizacija kako bi stvorili današnju Hrvatsku Bratsku Zajednicu. Nakon ovog spajanja, organizacija je bila u mogućnosti ponuditi bolje i efikasnije usluge svojim članovima.